Moždana mamuza
Habenula (deminutiv latinske riječi habena koja originalno znači mamuza) – u neuroanatomiji – izvorno označava peteljku epifize (epifizna habenula; drška ili peteljka epifiznog tijela), ali se termin postepeno počeo odnositi i na susjednu grupu nervnih ćelija za kojie se vjerovalo da su povezane sa epifizom, kao habenulsko jezgro. To jezgro je skup dobro očuvanih struktura kod svih kičmenjačkih životinja. U suvremenoj anatomskoj terminologiji, ovaj pojam se odnosi isključivo na ovu odvojenu ćelijsku masu u zadnjem i leđnom aspektu leđnog talamusa (u epitalamusu), ugrađeniom u zadnjem kraju stria medullaris (možninskog prugastog tijela), iz kojih dobija većinu svojih uzlaznih (aferentnih) vlakana. Putem fasciculus retroflexus habenulointerpedunkulskog trakta, projicira se na međupedukulsko jezgro i druge paramedijalne ćelijske grupe tegmentuma srednjeg mozga. Habenula prima ulaz iz mozga preko talamusnih stria medullaris talami, a izlaz na mnoga područja srednjeg mozga, koja su uključena u otpuštanje neurotransmitera, kao što su dopamin, norepinefrin i serotonin.